**Ֆիլլախ** (գերմ.՝ Villach), քաղաք Ավստրիայի հարավում՝ Կարինթիայի շրջանում, Ավստրիայի, Իտալիայի և Սլովակիայի ցամաքային սահմանին։ Մեծությամբ յոթերորդն է ամբողջ Ավստրիայում և երկրորդը՝ դաշնային Կորինթիայի շրջանի տարածքում։

Ֆիլլախը կարևոր տրանսպորտ է ոչ միայն Հարավային Ավստրիայի, այլև ամբողջ Ալպ-Ադրիայի տարածաշրջանի համար։ Ըստ 2016 թվականի տվյալների՝ Ֆիլլախի բնակչությունը կազմում է 61 221 մարդ։

1997 թվականին Ֆիլլախը դարձել է *Տարվա ալպյան քաղաք* անվանակարգի առաջին դափնեկիր։

Աշխարհագրություն
----------------

Ֆիլլախը Ավստրիայի յոթերորդ խոշորագույն քաղաքն է, որը գտնվում է երկրի հարավային հատվածում՝ զբաղեցնելով ընդհանուր հաշվով 134 կմ քառակուսի տարածք։ Ծովի մակարդակից բարձրությունը կազմում է 501 մետր։

Քաղաքը տեղակայված է Դրավա գետի ափին՝ Ալպերի հովտում։ Ֆիլլախից ոչ հեռու կան մի շարք մանր ու միջին չափի լճեր, որոնցից կարելի է առանձնացնել Օսիախերզեն և Ֆակերզեն։ Ալպյան լեռների շրջակայքում գտնվելու հանգամանքը քաղաքը դարձնում է զբոսաշրջային և լեռնադահուկային կենտրոն։

Պատմություն
-----------

Ֆիլլախի տեղում գտնվող բնակավայրերի մասին առաջին գրավոր հիշատակումները թվագրվում են մ․թ․ա․ 4-րդ հազարամյակին։ Այնտեղ նշվում է, որ հռոմեական տիրապետության շրջանում այստեղ գոյություն է ունեցել Սանտիկում անվանումով փոքրիկ բնակավայր։

Քաղաքը վերելք է ապրել միջնադարյան ժամանակաշրջանում և արդեն 9-րդ դարում այն առևտրի նշանավոր կենտրոն էր։ Շուտով Գերմանիայի կայսր Օտտոն II-ն այն հանձնում է Բրիքսենի եպիսկոպոսությանը և վերջինս դառնում է եկեղեցական կալվածք։ Այն շարունակում է պահպանել իր եկեղեցապատկան կարգավիճակը մինչև 1759 թվականը։

1240 թվականին Ֆիլլախը ստանում է քաղաքի կարգավիճակ։ 1348 և 1690 թվականներին այստեղ տեղի են ունենում ավերիչ երկրաշարժեր, որոնք խոչընդոտում են քաղաքի բնականոն զարգացումը։ 1759 թվականին քաղաքի վերահսկողությունն անցնում է Հաբսբուրգների ձեռքը։ Նապոլեոնյան պատերազմների ընթացքում Ֆիլլախը միավորվել է Ֆրանսիական կայսրության Իլլարյան նահանգնի մեջ։

Տեսարժան վայրեր
---------------

Ֆիլլախի տեսարժան վայրերից կարելի է առանձնացնել՝

* Բարոկկո ոճով կառուցված Սուրբ Խաչ կաթոլիկ եկեղեցի
* Սուրբ Նիկոլայոսի նեոգոթական եկեղեցի
* Լանդսկրոնի միջնադարյան ամրոց
* Կոնգրես-համալիր

Ամեն տարի քաղաքը հյուրընկալում է տասնյակ մարաթոններ և ֆեստիվալներ։ Դրանցից նշանավորներն են «Սպեկտրում» թատերական ֆեստիվալը, ջազի ֆեստիվալը և արվեստի փառատոնը։

Բնակչություն
------------

Ըստ 2016 թվականի տվյալների՝ Ֆիլլախի բնակչությունը կազմում է 61 221 մարդ։ Հիմնական բնակիչները ավստրիացիներն են, որոնք խոսում են գերմաներեն լեզվի ավստրիական բարբառով։

Ծանոթագրություններ
------------------

1. ↑  Villach, Villach, Kärnten - Austria Postcode
2. ↑  Австрия // Атлас мира / сост. и подгот. к изд. ПКО «Картография» в 2009 г. ; гл. ред. Г. В. Поздняк. — М. : ПКО «Картография» : Оникс, 2010. — С. 63. — ISBN 978-5-85120-295-7 (Картография). — ISBN 978-5-488-02609-4 (Оникс).
3. ↑  Филлах // Словарь географических названий зарубежных стран / отв. ред. А. М. Комков. — 3-е изд. перераб. и доп. — М. : Недра, 1986. — С. 392.
4. ↑  Barbara Kienzl: *Die barocken Kanzeln in Kärnten.* Verlag des Kärntner Landesarchivs, Klagenfurt 1986, ISBN 3-900531-16-1, S. 402.
5. ↑  Barbara Neubauer-Kienzl, Wilhelm Deuter, Eduard Mahlknecht: *Barock in Kärnten — Mit einem Beitrag von Eva Berger.* Universitätsverlag Carinthia, Klagenfurt 2000, ISBN 3-85378-489-5, S. 83, S. 188 f. und S. 208—210.
6. ↑  Eduard Mahlknecht: *Die Heiligenkreuzkirche in der Perau Villach — Kärnten.* Verlag St. Peter, Salzburg 1996.

Արտաքին հղումներ
----------------

* Պաշտոնական կայք
* Զբոսաշրջային տեղեկատվություն(չաշխատող հղում)
* Ավստրիական տուրիզմի գրասենյակի պաշտոնական ուղեցույց

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆիլլախ» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Մեծ նորվեգական · Treccani |
|  |
| Չափորոշչային վերահսկողություն | GND: 4063533-8 · LCCN: n81135052 · NKC: ge327507 · VIAF: 143081732 · WorldCat VIAF: 143081732 |

 |

|  |
| --- |
| 
  **Ավստրիա**   **Եվրոպա**   **Աշխարհագրություն**
 |